ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการพัสดุพ.ศ. ๒๕๔๓ อาศัยอำนาจตามความในมาตรา ๘๔ (๘)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยการพัสดุ พ.ศ. ๒๕๔๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้นำระเบียบสำนักนายกรัฐมนตรี ว่าด้วยการพัสดุ พ.ศ. ๒๕๓๕มาใช้บังคับกับการพัสดุของสำนักงานศาลปกครองโดยอนุโลม ทั้งนี้ ตามหลักเกณฑ์และเงื่อนไขดังต่อไปนี้(๑) การซื้อหรือการจ้างโดยวิธีตกลงราคาได้แก่การซื้อหรือการจ้างครั้งหนึ่งซึ่งมีราคาไม่เกิน ๒๐๐,๐๐๐ บาท(๒) การซื้อหรือการจ้างโดยวิธีสอบราคาได้แก่การซื้อหรือการจ้างครั้งหนึ่งซึ่งมีราคาเกิน ๒๐๐,๐๐๐ บาท แต่ไม่เกิน๒,๐๐๐,๐๐๐ บาท(๓) การซื้อหรือการจ้างโดยวิธีพิเศษได้แก่การซื้อหรือการจ้างครั้งหนึ่งซึ่งมีราคาเกิน ๒๐๐,๐๐๐ บาทสำหรับกรณีที่กำหนดในข้อ ๒๓ (๑) ถึง (๘) และข้อ ๒๔ (๑) ถึง (๖)แห่งระเบียบสำนักนายกรัฐมนตรี ว่าด้วยการพัสดุ พ.ศ. ๒๕๓๕ รวมทั้งกรณีการซื้อพัสดุที่เป็นหนังสือวารสารหรือรถยนต์ส่วนกลาง การจ้างโฆษณาประชาสัมพันธ์หรือการจัดการแสดงการทำประกันภัยและการทำประกันสุขภาพด้วย(๔) ในกรณีที่ระเบียบสำนักนายกรัฐมนตรี ว่าด้วยการพัสดุพ.ศ. ๒๕๓๕ กำหนดให้เรื่องใดเป็นอำนาจของหัวหน้าส่วนราชการหรือของปลัดกระทรวง ให้อำนาจดังกล่าวเป็นของเลขาธิการสำนักงานศาลปกครองและเรื่องใดเป็นอำนาจของรัฐมนตรีเจ้าสังกัดให้เป็นอำนาจของคณะกรรมการข้าราชการฝ่ายศาลปกครอง(๕)การเช่าอสังหาริมทรัพย์ซึ่งมีอัตราค่าเช่าร่วมค่าบริการอื่นเกี่ยวกับการเช่าตามที่จะกำหนดไว้ในสัญญาไม่เกินเดือนละ ๕๐๐,๐๐๐ บาท ให้เลขาธิการสำนักงานศาลปกครองเป็นผู้มีอำนาจอนุมัติแต่ถ้าเกินเดือนละ ๕๐๐,๐๐๐ บาทต้องได้รับความเห็นชอบจากคณะกรรมการข้าราชการฝ่ายศาลปกครองก่อน(๖) การจ่ายเงินค่าหนังสือซึ่งสั่งซื้อโดยตรงจากต่างประเทศให้กระทำได้โดยไม่ถือว่าเป็นการจ่ายเงินล่วงหน้า(๗)[๒] การจำหน่ายให้ดำเนินการหลังจากการตรวจสอบแล้วและพบว่าพัสดุใดหมดความจำเป็นหรือหากใช้ราชการต่อไปจะสิ้นเปลืองค่าใช้จ่ายมากโดยให้เจ้าหน้าที่พัสดุเสนอรายงานต่อเลขาธิการสำนักงานศาลปกครองเพื่อพิจารณาสั่งให้ดำเนินการตามวิธีการอย่างหนึ่งอย่างใด ดังต่อไปนี้(ก) ขาย ให้ดำเนินการขายโดยวิธีทอดตลาดก่อนแต่ถ้าขายโดยวิธีทอดตลาดแล้วไม่ได้ผลดีให้นำวิธีที่กำหนดเกี่ยวกับการซื้อมาใช้โดยอนุโลมเว้นแต่การขายพัสดุครั้งหนึ่งซึ่งมีราคาซื้อหรือได้มารวมกันไม่เกิน ๒๐๐,๐๐๐ บาท จะขายโดยวิธีการตกลงราคาโดยไม่ต้องกระทำโดยวิธีทอดตลาดก่อนก็ได้การขายให้แก่ส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นรัฐวิสาหกิจหรือองค์การสาธารณกุศล ให้ขายโดยวิธีตกลงราคาการขายครุภัณฑ์ที่ตุลาการศาลปกครองหรือข้าราชการฝ่ายศาลปกครองได้รับการจัดให้เฉพาะตัวตามระเบียบคณะกรรมการข้าราชการฝ่ายศาลปกครองหรือหลักเกณฑ์ของทางราชการหรือของสำนักงานศาลปกครอง ยกเว้นรถประจำตำแหน่งให้ขายแก่ผู้ครอบครองครุภัณฑ์คนสุดท้ายที่ประสงค์จะซื้อครุภัณฑ์ดังกล่าวโดยวิธีตกลงราคาในราคาไม่ต่ำกว่าราคาขั้นต่ำตามหลักเกณฑ์และวิธีการที่เลขาธิการสำนักงานศาลปกครองกำหนด(ข) แลกเปลี่ยน(ค) โอน ให้โอนแก่ส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นรัฐวิสาหกิจหรือองค์การสาธารณกุศล ทั้งนี้ ให้มีหลักฐานการส่งมอบไว้ต่อกันด้วย(ง) แปรสภาพหรือทำลายตามหลักเกณฑ์และวิธีการที่เลขาธิการสำนักงานศาลปกครองกำหนดการดำเนินการตามวรรคหนึ่ง โดยปกติให้แล้วเสร็จภายใน ๖๐ วันนับแต่วันที่เลขาธิการสำนักงานศาลปกครองสั่งการ และให้รายงานเลขาธิการสำนักงานศาลปกครองทราบข้อ ๔ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ให้อำนาจของ กวพ. หรือ กวพ.อ. ตามระเบียบสำนักนายกรัฐมนตรีว่าด้วยการพัสดุ และระเบียบสำนักนายกรัฐมนตรี ว่าด้วยการพัสดุด้วยวิธีการทางอิเล็กทรอนิกส์แล้วแต่กรณี เป็นอำนาจของคณะกรรมการข้าราชการฝ่ายศาลปกครอง[๓]ข้อ ๕ให้เลขาธิการสำนักงานศาลปกครองรักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้ประกาศ ณ วันที่ ๑๖ กุมภาพันธ์ พ.ศ. ๒๕๔๓อักขราทร จุฬารัตนกรรมการข้าราชการฝ่ายศาลปกครองทำหน้าที่ประธานกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการพัสดุ (ฉบับที่ ๒) พ.ศ. ๒๕๕๖[๔]ระเบียบคณะกรรมการข้าราชการฝ่ายศาลปกครองว่าด้วยการพัสดุ(ฉบับที่ ๓) พ.ศ. ๒๕๕๘[๕]ปณตภร/ผู้จัดทำ๑๑ มิถุนายน ๒๕๕๖วิศนี/เพิ่มเติม๒ กุมภาพันธ์ ๒๕๕๘[๑] ราชกิจจานุเบกษาเล่ม ๑๑๗/ตอนที่ ๑๓ ก/หน้า ๑/๑ มีนาคม ๒๕๔๓[๒] ข้อ ๓ (๗)เพิ่มโดยระเบียบคณะกรรมการข้าราชการฝ่ายศาลปกครอง ว่าด้วยการพัสดุ (ฉบับที่ ๓)พ.ศ. ๒๕๕๘[๓] ข้อ ๔ วรรคสองเพิ่มโดยระเบียบคณะกรรมการข้าราชการฝ่ายศาลปกครอง ว่าด้วยการพัสดุ (ฉบับที่ ๒)พ.ศ. ๒๕๕๖[๔] ราชกิจจานุเบกษาเล่ม ๑๓๐/ตอนที่ ๓๙ ก/หน้า ๑๑/๓ พฤษภาคม ๒๕๕๖[๕] ราชกิจจานุเบกษาเล่ม ๑๓๒/ตอนที่ ๕ ก/หน้า ๕๑/๒๗ มกราคม ๒๕๕๘